અઢી કલાક લાંબી આ ફિલ્મમાં ઍક્ચ્યુઅલ સ્ટોરી લગભગ પોણો કલાક પછી જ સ્ટાર્ટ થાય છે. એમાં શાહરુખ-કાજોલની ઓલ્ડ વાઇન જેવી લવ-સ્ટોરી જોવા મળે છે. એમાં એક સીનમાં શાહરુખ કાજોલને માત્ર પાંચ મિનિટની ડેટમાં આખી ઈવનિંગની મજા કરાવી દે છે. આ સીન લોકોને હસાવવામાં સફળ થાય છે. પરંતુ જો તમે અંગ્રેજી કૉમેડી સિરિયલો જોવાના શોખીન હશો તો ‘હાઉ આઇ મેટ યૉર મધર’ નામની પ્રખ્યાત સિરિયલનો ટૂ મિનિટ ડેટ નામનો પ્રખ્યાત સીન યાદ હશે (ન હોય તો ઇન્ટરનેટ પર છે જ). આ સીન અહીં બેઠ્ઠો લઈ લેવાયો છે. ઓકે, બડી બડી ફિલ્મોં મેં ઐસી છોટી છોટી ઉઠાંતરી હોતી રહતી હૈ. શાહરુખ-કાજોલની જોડી સરસ દેખાતી હોવા છતાં અગાઉ એમાં જે સાચો પ્રેમ ફીલ થતો હતો એ હવે અહીં અનુભવાતો નથી.